Hirija (Beotija)
Hirija ( na jonskom i Ὑρία na koine dijalektu) jeste toponim koji se spominje u Homerovom katalogu brodova, gde se na početku popisa nalaze snage koje dolaze iz Beotije, a među njima se na prvom mestu nalaze Hirija i stenovita Aulida.

Grčki geograf Strabon kaže da u njegovo doba Hirija pripada teritorije Tanagre, ali da je ranije pripadala Tebi. Strabon je određuje preciznije lokaciju Hirije, u kojoj, kako se čini, u njegovo doba više nije bilo stanovnika. Pausanija uopšte ne spominje Hiriju. Moderni ispitivači su izneli pretpostavku da se Hirija nalazila u okolini Aulide, blizu lokaliteta Megalo Vouno, na jednom humku uz obalu, nedaleko od plaže Drámesi (), gde su na površini nađeni ostaci heladske keramike, a iskopavanja su otkrila ranomikensku keramiku u jednoj grobnici.  

Prema mitu, tu je živeo kralj Hirijej, koji nije imao dece i koga su jednom posetili Zevs i Hermes (neki dodaju i Posejdona). Bogovi su krzno žrtvenog bika napunili svojim urinom (ili spermom) i rekli Hirijeju da tu kožu zakopa. Devet meseci kasnije Hirijej je u koži pronašao novorođenče i dao mu ime Orion. Rimski pisci Orionovo su ime dovodili u vezu s latinskom imenicom urina (= "urin"), premda to ime očito nije latinskog porekla. Na temelju ove priče Nono kaže da je Orion "imao tri oca" i majku Geju.

Kao i neka druga drevna imena grčkih gradova, kao što su Athenai i Mykenai, i oblik Hyria je množina; njeno je ime u davnini aludiralo na "sestre iz košnice", pod pretpostavkom da je Hesihije u pravu kad u svom delu Glose kaže da je dorska reč ὕρον (hyron, jednina) značila "roj pčela" ili "košnica". Preko ove "košnice" kao mesta svog rođenja Orion, Hirijejev sin, povezan je s Potnijom, minojsko-mikenskom "gospodaricom" starijom od Demetre, koja je i sama ponekad u izvorima označena kao "čista majka pčela".

Reference

Literatura 
 
 

Beotija
Drevni grčki gradovi